CELEX: 32019R0886
Language: fi
Date: 2019-02-12 00:00:00
Title: Komission delegoitu asetus (EU) 2019/886, annettu 12 päivänä helmikuuta 2019, delegoidun asetuksen (EU) N:o 480/2014 muuttamisesta ja oikaisemisesta rahoitusvälineitä, yksinkertaistettuja kustannusvaihtoehtoja, jäljitysketjua, toimien tarkastusten laajuutta ja sisältöä sekä toimien otoksen valinnassa käytettäviä menetelmiä koskevien säännösten ja liitteen III osalta

29.5.2019   
               
               
                  FI
               
               
                  Euroopan unionin virallinen lehti
               
               
                  L 142/9
               
            
         KOMISSION DELEGOITU ASETUS (EU) 2019/886,
         annettu 12 päivänä helmikuuta 2019,
         delegoidun asetuksen (EU) N:o 480/2014 muuttamisesta ja oikaisemisesta rahoitusvälineitä, yksinkertaistettuja kustannusvaihtoehtoja, jäljitysketjua, toimien tarkastusten laajuutta ja sisältöä sekä toimien otoksen valinnassa käytettäviä menetelmiä koskevien säännösten ja liitteen III osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1303/2013 (1) ja erityisesti sen 38 artiklan 4 kohdan, 39 a artiklan 7 kohdan, 40 artiklan 4 kohdan, 41 artiklan 3 kohdan, 42 artiklan 6 kohdan, 61 artiklan 3 kohdan b alakohdan, 68 artiklan toisen kohdan, 125 artiklan 8 kohdan ensimmäisen alakohdan, 125 artiklan 9 kohdan ja 127 artiklan 7 kohdan,
         sekä katsoo seuraavaa:
         
                     (1)
                  
                  
                     Komission delegoidussa asetuksessa (EU) N:o 480/2014 (2) vahvistetaan muun muassa erityissäännöt, jotka koskevat rahoitusvälineiden käyttöönotosta vastaavien yhteisöjen asemaa, vastuita ja tehtäviä sekä asiaan liittyviä valintaperusteita ja rahoitustuotteita. Koska asetuksen (EU) N:o 1303/2013 toisen osan IV osastoa on muutettu Euroopan parlamentin ja neuvoston asetuksella (EU, Euratom) 2018/1046 (3), delegoitua asetusta (EU) N:o 480/2014 olisi muutettava vastaamaan näitä muutoksia.
                  
               
                     (2)
                  
                  
                     Asetuksen (EU) N:o 1303/2013 38 artiklan 1 kohdalla otetaan käyttöön uusi täytäntöönpanovaihtoehto, jolla ERI-rahastojen varat yhdistetään Euroopan strategisten investointien rahaston alaan kuuluviin EIP:n rahoitustuotteisiin, ja tätä koskevat edellytykset vahvistetaan yksityiskohtaisesti asetuksen uudessa 39 a artiklassa. Sen vuoksi rahoitusvälineiden käyttöönotosta vastaavien yhteisöjen asemaa, vastuita ja tehtäviä sekä asiaan liittyviä valintaperusteita ja rahoitustuotteita koskevien delegoidun asetuksen (EU) N:o 480/2014 tiettyjen säännösten oikeusperustaa ja soveltamisalaa olisi muutettava niin, että myös niihin sisällytetään viittaus asetuksen (EU) N:o 1303/2013 39 a artiklaan.
                  
               
                     (3)
                  
                  
                     Asetuksen (EU) N:o 1303/2013 38 artiklan 4 kohdassa on selkeytetty sääntöjä, jotka koskevat sopimusten tekemistä suoraan julkisomisteisten pankkien tai laitosten kanssa. Sen vuoksi delegoidun asetuksen (EU) N:o 480/2014 7 ja 10 artiklaa olisi muutettava. Koska Euroopan parlamentin ja neuvoston asetuksen (EU) N:o 1303/2013 38 artiklaan tehtyjä muutoksia sovelletaan 1 päivästä tammikuuta 2014, delegoidun asetuksen (EU) N:o 480/2014 7 artiklan muutoksia olisi sovellettava 1 päivästä tammikuuta 2014. Koska Euroopan parlamentin ja neuvoston asetuksen (EU) N:o 1303/2013 39 a artiklaan tehtyjä muutoksia sovelletaan 1 päivästä tammikuuta 2018, delegoidun asetuksen (EU) N:o 480/2014 10 artiklan muutoksia olisi sovellettava 1 päivästä tammikuuta 2018.
                  
               
                     (4)
                  
                  
                     Asetuksen (EU) N:o 1303/2013 uudessa 43 a artiklassa selvennetään sääntöjä, joita sovelletaan investoijien eriytettyyn kohteluun tuoton ja riskien jakamisen yhteydessä. Sen vuoksi delegoidun asetuksen (EU) N:o 480/2014 6 artiklan 1 kohtaa ja 9 artiklan 1 kohtaa olisi muutettava.
                  
               
                     (5)
                  
                  
                     Asetuksen (EU) N:o 1303/2013 40 artiklaa on muutettu, jotta nimetyt viranomaiset voivat varmennuksia ja tarkastuksia koskevia velvoitteitaan täyttäessään saada tarvittavan varmuuden niiden yhdenmukaisten, laadukkaiden ja oikea-aikaisten raporttien perusteella, jotka EIP tai muut kansainväliset rahoituslaitokset, joissa jäsenvaltio on osakkaana, toimittavat. Näin ollen ja delegoidun asetuksen (EU) N:o 480/2014 9 artiklan 3 ja 4 kohdan täytäntöönpanosta saatujen kokemusten perusteella kyseiset kohdat olisi kumottava.
                  
               
                     (6)
                  
                  
                     Delegoidun asetuksen (EU) N:o 480/2014 9 artiklassa vahvistetaan täydentävät erityisäännöt, jotka koskevat kansallisella, alueellisella, valtioiden välisellä tai rajat ylittävällä tasolla perustettujen rahoitusvälineiden hallintoa ja valvontaa. Lisäksi mainitun artiklan 1 kohdan c alakohdassa on maaseuturahaston osalta virheellinen viittaus asetukseen (EU) N:o 1305/2013, ja virhe olisi oikaistava.
                  
               
                     (7)
                  
                  
                     Delegoidun asetuksen (EU) N:o 480/2014 säännöksissä olevat viittaukset olisi mukautettava asetuksen (EU) N:o 1303/2013 muutetuissa säännöksissä oleviin ilmauksiin, kun kyse on suoraan tehtävistä sopimuksista, investoijien eriytetystä kohtelusta, valtiontukilainsäädännössä käytetystä ilmaisusta ”markkinatalousperiaatteen mukaisesti toimiva investoija” sekä kansainvälisten rahoituslaitosten kohtelemisesta yhdenmukaisella tavalla EIP:n kanssa asetuksen (EU) N:o 1303/2013 40 artiklan mukaisesti.
                  
               
                     (8)
                  
                  
                     Asetuksen (EU) N:o 1303/2013 61 artiklan 8 kohtaa on muutettu asetuksella (EU, Euratom) 2018/1046 niin, että sitä ei sovelleta toimiin, joiden osalta tuki on valtiontukea. Delegoidun asetuksen (EU) N:o 480/2014 19 artiklan 6 kohdassa säädetään, että rahoituksen diskonttokorkojen määrittäminen on tehtävä jäsenvaltioiden tasolla. Jotta voidaan varmistaa suurhankkeiden yhdenmukainen ja jouheva arviointi, kun on kyse taloudellista kannattavuutta kuvaavista indikaattoreista valtiontukea saavissa hankkeissa, delegoidun asetuksen (EU) N:o 480/2014 19 artiklan 6 kohta olisi kumottava, jotta voidaan käyttää hankekohtaisia rahoituksen diskonttokorkoja, jotka vastaavat investoijan tai alan luonnetta.
                  
               
                     (9)
                  
                  
                     Asetuksen (EU) N:o 1303/2013 67 ja 68 artiklaa, jotka koskevat yksinkertaistettuja kustannusvaihtoehtoja, on lisäksi muutettu ja asetuksella (EU, Euratom) 2018/1046 on otettu käyttöön 68 a ja 68 b artikla. Sen vuoksi delegoidun asetuksen (EU) N:o 480/2014 20 ja 21 artiklaa olisi muutettava vastaavasti, jotta voidaan varmistaa asianmukaiset viittaukset asetuksen (EU) N:o 1303/2013 säännöksiin.
                  
               
                     (10)
                  
                  
                     Tässä asetuksessa olisi säädettävä myös delegoidun asetuksen (EU) N:o 480/2014 25 artiklassa säädettyä jäljitysketjua ja 27 artiklassa säädettyä toimien tarkastusta koskevista erityissäännöistä, jotka koskevat asetuksen (EU) N:o 1303/2013 67 artiklan 1 kohdan ensimmäisen alakohdan e alakohdassa tarkoitettua uutta tukimuotoa, jossa toimiin myönnetään kustannuksiin perustumatonta rahoitusta.
                  
               
                     (11)
                  
                  
                     Sen varmistamiseksi, että varmuuden saamiseen indikaattoreihin ja välitavoitteisiin liittyvien tietojen luotettavuudesta sovelletaan johdonmukaista lähestymistapaa, delegoidun asetuksen (EU) N:o 480/2014 27 artiklan 2 kohdassa on aiheellista täsmentää, että tämän seikan olisi oltava osa toimien tarkastusta koskevaa tarkastustyötä.
                  
               
                     (12)
                  
                  
                     Delegoidun asetuksen (EU) N:o 480/2014 28 artiklan 8 kohdassa täsmennetään otannan valintamenettely, jos sovelletaan asetuksen (EU) N:o 1303/2013 148 artiklan 1 kohdassa säädetyn oikeasuhteisen valvonnan edellytyksiä. Jotta selvennettäisiin, mitä vaihtoehtoja tarkastusviranomaisella on käytettävissään, säännöstä olisi muutettava siten, että todetaan tarkastusviranomaisen tekevän päätöksen joko otantayksiköiden poissulkemisesta tai korvaamisesta ammatillisen harkintansa perusteella. Koska tämä selvennys on jo esitetty jäsenvaltioille, kyseistä muutosta on aiheellista soveltaa takautuvasti tämän asetuksen ensimmäisestä voimaantulopäivästä alkaen.
                  
               
                     (13)
                  
                  
                     Aliotantamenetelmiä koskevaa delegoidun asetuksen (EU) N:o 480/2014 28 artiklan 9 kohtaa olisi muutettava, jotta voitaisiin selventää aliotannan mahdollisia eri tasoja monimutkaisissa toimissa ja kattaa kaikki erityispiirteet, mukaan lukien muut kuin tilastolliset otantamenetelmät ja Euroopan alueellinen yhteistyö -tavoitteen nojalla toteutettujen toimien erityispiirteet. Koska tämä selvennys on jo esitetty jäsenvaltioille, kyseistä muutosta on aiheellista soveltaa takautuvasti tämän asetuksen ensimmäisestä voimaantulopäivästä alkaen.
                  
               
                     (14)
                  
                  
                     Koska asetuksen (EU) N:o 1303/2013 2 artiklan 10 kohdan a alakohdassa olevaa ”tuensaajan” määritelmää muutetaan asetuksella (EU, Euratom) 2018/1046, tiettyjä delegoidun asetuksen (EU) N:o 480/2014 liitteessä III olevia tietokenttiä olisi muutettava vastaavasti.
                  
               
                     (15)
                  
                  
                     Kunkin jäsenvaltion nimeämiä asiantuntijoita on asetuksen (EU) N:o 1303/2013 149 artiklan 3 a kohdan mukaisesti kuultu tässä asetuksessa säädetyistä toimenpiteistä paremmasta lainsäädännöstä tehdyssä toimielinten välisessä sopimuksessa (4) vahvistettujen periaatteiden mukaisesti.
                  
               
                     (16)
                  
                  
                     Oikeusvarmuuden takaamiseksi ja jotta vältetään liika eroavuus 2 päivästä elokuuta 2018 alkaen tai sitä aiemmin asetuksen (EU, Euratom) 2018/1046 282 artiklan mukaisesti sovellettavien asetuksen (EU) N:o 1303/2013 muutettujen säännösten ja tämän asetuksen säännösten välillä, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
                  
               
                     (17)
                  
                  
                     Sen vuoksi delegoitua asetusta (EU) N:o 480/2014 olisi muutettava ja oikaistava,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan delegoitu asetus (EU) N:o 480/2014 seuraavasti:
            
                        1)
                     
                     
                        Muutetaan 6 artikla seuraavasti:
                        
                                    a)
                                 
                                 
                                    Korvataan alaotsikko seuraavasti:
                                    ”(Asetuksen (EU) N:o 1303/2013 38 artiklan 4 kohdan kolmas alakohta ja 39 a artiklan 7 kohta)”
                                 
                              
                                    b)
                                 
                                 
                                    Korvataan 1 kohdan d alakohta seuraavasti:
                                    
                                                ”d)
                                             
                                             
                                                asetuksen (EU) N:o 1303/2013 37 artiklan 2 kohdan c alakohdassa ja 43 a artiklassa tarkoitettu markkinatalousperiaatteen mukaisesti toimivien investoijien sekä asetuksen (EU) 2015/2017 mukaista EU:n takausta käytettäessä myös EIP:n eriytetty kohtelu on oikeassa suhteessa näiden investoijien ottamiin riskeihin ja rajoittuu vähimmäismäärään, joka on tarpeen tällaisten investoijien houkuttelemiseksi, mikä on varmistettava ehdoilla ja edellytyksillä sekä menettelytakeilla.”
                                             
                                          
                              
                  
                        2)
                     
                     
                        Muutetaan 7 artikla seuraavasti:
                        
                                    a)
                                 
                                 
                                    Korvataan alaotsikko seuraavasti:
                                    ”(Asetuksen (EU) N:o 1303/2013 38 artiklan 4 kohdan kolmas alakohta ja 39 a artiklan 7 kohta)”
                                 
                              
                                    b)
                                 
                                 
                                    Korvataan 1 kohdan johdantokappale seuraavasti:
                                    
                                       ”1.   Valitessaan rahoitusvälineen käyttöönotosta vastaavaa yhteisöä asetuksen (EU) N:o 1303/2013 38 artiklan 4 kohdan a alakohdan, b alakohdan iii alakohdan ja c alakohdan sekä 39 a artiklan 5 kohdan mukaisesti hallintoviranomaisen on varmistettava, että kyseinen yhteisö täyttää seuraavat vähimmäisvaatimukset:”
                                    
                                 
                              
                                    c)
                                 
                                 
                                    Korvataan 3 kohta seuraavasti:
                                    
                                       ”3.   Kun yhteisö, joka ottaa käyttöön rahasto-osuusrahaston, mukaan lukien EIP ja kansainvälinen rahoituslaitos, jossa jäsenvaltio on osakkaana, siirtää käyttöönottoon liittyviä tehtäviä rahoituksenvälittäjälle, sen on varmistettava, että kyseinen rahoituksenvälittäjä täyttää 1 ja 2 kohdassa tarkoitetut vaatimukset ja perusteet.”
                                    
                                 
                              
                                    d)
                                 
                                 
                                    Lisätään 4 kohta seuraavasti:
                                    
                                       ”4.   Edellä olevaa 1 ja 2 kohtaa ei sovelleta, kun asetuksen (EU) N:o 1303/2013 39 a artiklan 5 kohdan mukaisen rahoitusvälineen käyttöön ottava yhteisö on EIP tai kansainvälinen rahoituslaitos, jossa jäsenvaltio on osakkaana, sanotun kuitenkaan rajoittamatta 3 kohdan soveltamista.”
                                    
                                 
                              
                  
                        3)
                     
                     
                        Korvataan 8 artiklan alaotsikko seuraavasti:
                        ”(Asetuksen (EU) N:o 1303/2013 38 artiklan 4 kohdan kolmas alakohta ja 39 a artiklan 7 kohta)”
                     
                  
                        4)
                     
                     
                        Muutetaan 9 artikla seuraavasti:
                        
                                    a)
                                 
                                 
                                    Korvataan otsikko seuraavasti:
                                    ”Asetuksen (EU) N:o 1303/2013 38 artiklan 1 kohdan b ja c alakohdassa tarkoitettujen rahoitusvälineiden hallinto ja valvonta
                                    (Asetuksen (EU) N:o 1303/2013 40 artiklan 4 kohta)”
                                 
                              
                                    b)
                                 
                                 
                                    Muutetaan 1 kohta seuraavasti:
                                    
                                                i)
                                             
                                             
                                                korvataan johdantokappaleen sanamuoto seuraavasti:
                                                
                                                   ”1.   Kun on kyse toimista, joihin sisältyy ohjelmista maksettavaa tukea asetuksen (EU) N:o 1303/2013 38 artiklan 1 kohdan b ja c alakohdassa tarkoitettuihin rahoitusvälineisiin, hallintoviranomaisen on varmistettava, että”
                                                
                                             
                                          
                                                ii)
                                             
                                             
                                                muutetaan e alakohta seuraavasti:
                                                
                                                            aa)
                                                         
                                                         
                                                            korvataan ii alakohta seuraavasti:
                                                            
                                                                        ”ii)
                                                                     
                                                                     
                                                                        asiakirjat, joissa yksilöidään kustakin ohjelmasta ja kunkin toimintalinjan mukaisesti rahoitusvälineeseen maksetut määrät, ohjelmien mukaisesti tukikelpoiset menot sekä ERI-rahastoista maksetusta tuesta syntyvät korko- ja muut tuotot sekä ERI-rahastojen varojen uudelleenkäyttö asetuksen (EU) N:o 1303/2013 43, 43 a ja 44 artiklan mukaisesti;”
                                                                     
                                                                  
                                                      
                                                            ab)
                                                         
                                                         
                                                            korvataan iv alakohta seuraavasti:
                                                            
                                                                        ”iv)
                                                                     
                                                                     
                                                                        asiakirjat, jotka osoittavat, että asetuksen (EU) N:o 1303/2013 43, 43 a, 44 ja 45 artiklaa on noudatettu;”
                                                                     
                                                                  
                                                      
                                          
                              
                                    c)
                                 
                                 
                                    Korvataan 2 kohdan toinen alakohta seuraavasti:
                                    ”Sellaisten toimien osalta, joihin sisältyy ohjelmista annettavaa tukea maaseuturahaston mukaisiin rahoitusvälineisiin, tarkastuselinten on varmistettava, että rahoitusvälineiden tarkastukset jatkuvat koko ohjelmakauden ajan ohjelman sulkemiseen saakka sekä järjestelmätarkastusten että toimien tarkastusten puitteissa Euroopan parlamentin ja neuvoston asetuksen (EU) N:o 1306/2013 (*1) 9 artiklan 1 kohdan mukaisesti.
                                    
                                       (*1)  Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).”"
                        
                                 
                              
                                    d)
                                 
                                 
                                    Kumotaan 3 ja 4 kohta.
                                 
                              
                  
                        5)
                     
                     
                        Korvataan 10 artikla seuraavasti:
                        
                           ”10 artikla
                           Rahoitusvälineisiin tehtävien maksujen peruuttamista sekä maksatushakemuksiin tämän johdosta tehtäviä muutoksia koskevat säännöt
                           (Asetuksen (EU) N:o 1303/2013 41 artiklan 3 kohta)
                           Jäsenvaltiot ja hallintoviranomaiset voivat peruuttaa ohjelmista maksettavia rahoitusosuuksia asetuksen (EU) N:o 1303/2013 38 artiklan 1 kohdan a ja c alakohdassa tarkoitettuihin rahoitusvälineisiin sekä 38 artiklan 1 kohdan b alakohdassa tarkoitettuihin rahoitusvälineisiin, jotka on otettu käyttöön asetuksen (EU) N:o 1303/2013 38 artiklan 4 kohdan a, b ja c alakohdan mukaisesti vain, jos rahoitusosuudet eivät ole vielä sisältyneet kyseisen asetuksen 41 artiklassa tarkoitettuun maksatushakemukseen. EAKR:n, ESR:n, koheesiorahaston ja EMKR:n tukemien rahoitusvälineiden osalta rahoitusosuuksia voidaan kuitenkin peruuttaa myös, jos seuraavaa maksatushakemusta muutetaan vastaavien menojen peruuttamiseksi tai korvaamiseksi.”
                        
                     
                  
                        6)
                     
                     
                        Korvataan 13 artiklan 5 kohta seuraavasti:
                        
                           ”5.   Jos pääomarahoitusta tarjoaviin rahoituksenvälittäjiin sijoitettavasta pääomasta suurin osa on peräisin markkinatalousperiaatteen mukaisesti toimivilta investoijilta ja ohjelmasta maksetulla rahoitusosuudella on sama etuoikeusasema kuin kyseisillä investoijilla, hallintokustannusten ja -palkkioiden on oltava markkinaehtojen mukaiset eivätkä ne saa ylittää yksityisten investoijien maksamia kustannuksia ja palkkioita.”
                        
                     
                  
                        7)
                     
                     
                        Kumotaan 19 artiklan 6 kohta.
                     
                  
                        8)
                     
                     
                        Korvataan 20 artiklan alaotsikko seuraavasti:
                        ”(Asetuksen (EU) N:o 1303/2013 68 artiklan toinen kohta)”
                     
                  
                        9)
                     
                     
                        Korvataan 21 artiklan alaotsikko seuraavasti:
                        ”(Asetuksen (EU) N:o 1303/2013 68 artiklan toinen kohta)”
                     
                  
                        10)
                     
                     
                        Muutetaan 25 artiklan 1 kohta seuraavasti:
                        
                                    a)
                                 
                                 
                                    Muutetaan ensimmäinen alakohta seuraavasti:
                                    
                                                i)
                                             
                                             
                                                korvataan d alakohta seuraavasti:
                                                
                                                            ”d)
                                                         
                                                         
                                                            jäljitysketjun avulla on voitava osoittaa ja perustella asetuksen (EU) N:o 1303/2013 67 artiklan 1 kohdan d alakohdan ja 68 artiklan ensimmäisen kohdan a alakohdan mukaisesti määriteltyjen kustannusten osalta laskentamenetelmän ja kiinteiden osuuksien määritysperusteen käyttö sekä tukikelpoiset välittömät kustannukset tai muiden valittujen luokkien osalta ilmoitetut kustannukset, joihin sovelletaan kiinteää prosenttiosuutta;”
                                                         
                                                      
                                          
                                                ii)
                                             
                                             
                                                lisätään da alakohta seuraavasti:
                                                
                                                            ”da)
                                                         
                                                         
                                                            jäljitysketjun avulla on voitava todentaa asetuksen (EU) N:o 1303/2013 67 artiklan 1 kohdan ensimmäisen alakohdan e alakohdassa tarkoitetun kustannuksiin perustumattoman rahoituksen osalta rahoitusehtojen täyttyminen ja täsmäyttää perustana olevat, menojen korvaamisen edellytyksiin liittyvät tiedot;”
                                                         
                                                      
                                          
                                                iii)
                                             
                                             
                                                korvataan e alakohta seuraavasti:
                                                
                                                            ”e)
                                                         
                                                         
                                                            jäljitysketjun avulla on voitava näyttää toteen ja todentaa asetuksen (EU) N:o 1303/2013 68 artiklan ensimmäisen kohdan b ja c alakohdan sekä 68 a artiklan 1 kohdan ja 68 b artiklan, asetuksen (EU) N:o 1304/2013 14 artiklan 2 alakohdan – ennen asetuksen (EU, Euratom) 2018/1046 voimaantuloa – sekä asetuksen (EU) N:o 1299/2013 20 artiklan mukaisesti määriteltyjen kustannusten osalta ne tukikelpoiset välittömät kustannukset, joihin sovelletaan kiinteää prosenttiosuutta;”
                                                         
                                                      
                                          
                              
                                    b)
                                 
                                 
                                    Korvataan toinen alakohta seuraavasti:
                                    ”Edellä c ja d alakohdassa tarkoitettujen kustannusten osalta jäljitysketjun on mahdollistettava sen todentaminen, että hallintoviranomaisen käyttämä laskentamenetelmä on asetuksen (EU) N:o 1303/2013 67 artiklan 5 kohdan ja 68 artiklan sekä asetuksen (EU) N:o 1304/2013 14 artiklan 3 alakohdan – ennen asetuksen (EU, Euratom) 2018/1046 voimaantuloa – mukainen.”
                                 
                              
                  
                        11)
                     
                     
                        Muutetaan 27 artikla seuraavasti:
                        
                                    a)
                                 
                                 
                                    Muutetaan 2 kohta seuraavasti:
                                    
                                                i)
                                             
                                             
                                                lisätään ensimmäiseen alakohtaan d alakohta seuraavasti:
                                                
                                                            ”d)
                                                         
                                                         
                                                            indikaattoreita ja välitavoitteita koskevat tiedot ovat luotettavia.”
                                                         
                                                      
                                          
                                                ii)
                                             
                                             
                                                lisätään toinen alakohta seuraavasti:
                                                ”Vain seuraavia a alakohdassa vahvistettuja näkökohtia sovelletaan toimiin, joihin myönnetään asetuksen (EU) N:o 1303/2013 67 artiklan 1 kohdan ensimmäisen alakohdan e alakohdassa tarkoitettua kustannuksiin perustumatonta rahoitusta: toimi on pantu täytäntöön hyväksyntäpäätöksen mukaisesti ja se täytti tarkastuksen aikana kaikki edellytykset, jotka koskevat sen toimintaa, käyttöä ja saavutettavia tavoitteita.”
                                             
                                          
                              
                                    b)
                                 
                                 
                                    Lisätään 3 kohtaan alakohta seuraavasti:
                                    ”Kun on kyse toimista, joihin myönnetään tukea asetuksen (EU) N:o 1303/2013 67 artiklan 1 kohdan ensimmäisen alakohdan e alakohdassa tarkoitetussa muodossa, toimien tarkastuksissa on todennettava, että tuensaajalle menojen kattamiseksi maksettavan korvauksen edellytykset täyttyvät.”
                                 
                              
                  
                        12)
                     
                     
                        Muutetaan 28 artikla seuraavasti:
                        
                                    a)
                                 
                                 
                                    Korvataan 8 kohta seuraavasti:
                                    
                                       ”8.   Jos sovelletaan asetuksen (EU) N:o 1303/2013 148 artiklan 1 kohdassa säädetyn oikeasuhteisen valvonnan edellytyksiä, tarkastusviranomainen voi joko sulkea kyseisessä artiklassa tarkoitetut erät pois otannan kohteena olevasta perusjoukosta tai säilyttää erät otannan kohteena olevassa perusjoukossa ja korvata ne, jos ne tulevat valituiksi. Tarkastusviranomaisen olisi tehtävä päätös otantayksiköiden poissulkemisesta tai korvaamisesta ammatillisen harkintansa perusteella.”
                                    
                                 
                              
                                    b)
                                 
                                 
                                    Korvataan 9 kohdan toinen ja kolmas alakohta seuraavasti:
                                    ”Tarkastusviranomainen voi kuitenkin päättää soveltaa aliotantaa otantayksikön ominaisuuksista riippuen. Aliotantayksiköiden valinnassa on noudatettava periaatteita, jotka mahdollistavat projisoinnin otantayksikön tasolla.”
                                 
                              
                  
                        13)
                     
                     
                        Muutetaan liite III seuraavasti:
                        
                                    a)
                                 
                                 
                                    Korvataan tietokenttä 2 seuraavasti:
                                    ”Tieto siitä, onko tuensaaja julkisoikeudellinen elin, yksityisoikeudellinen elin vai luonnollinen henkilö”
                                 
                              
                                    b)
                                 
                                 
                                    Korvataan tietokenttä 46 seuraavasti:
                                    ”Kunkin tuensaajalle suoritetun maksun perustan muodostavien tukikelpoisten menojen määrä maksatushakemuksessa sekä lisäksi, jos kyse on toimista, joihin myönnetään tukea asetuksen (EU) N:o 1303/2013 67 artiklan 1 kohdan ensimmäisen alakohdan e alakohdassa tarkoitetussa muodossa, viittaus vastaavaan täytettyyn rahoitusehtoon”
                                 
                              
                                    c)
                                 
                                 
                                    Korvataan tietokenttä 80 seuraavasti:
                                    ”Tuensaajalle aiheutuneiden ja toimen toteutuksen yhteydessä maksettujen tukikelpoisten menojen kokonaismäärä kussakin maksatushakemuksessa sekä lisäksi, jos kyse on toimista, joihin myönnetään tukea asetuksen (EU) N:o 1303/2013 67 artiklan 1 kohdan ensimmäisen alakohdan e alakohdassa tarkoitetussa muodossa, viittaus vastaavaan täytettyyn rahoitusehtoon”
                                 
                              
                                    d)
                                 
                                 
                                    Korvataan tietokenttä 87 seuraavasti:
                                    ”Valtiontuen tapauksessa ja sovellettaessa asetuksen (EU) N:o 1303/2013 131 artiklan 5 kohtaa maksatushakemukseen sisältyvän ennakon määrä, joka on kolmen vuoden kuluessa ennakon maksamisesta katettu tuensaajan – tai jos jäsenvaltio on päättänyt, että tuensaaja on 2 artiklan 10 kohdan a alakohdan mukainen tuen myöntävä taho, tukea saavan tahon – maksamilla menoilla”
                                 
                              
                                    e)
                                 
                                 
                                    Korvataan tietokenttä 88 seuraavasti:
                                    ”Valtiontuen tapauksessa ja sovellettaessa asetuksen (EU) N:o 1303/2013 131 artiklan 5 kohtaa tuensaajalle toimen aikana maksatushakemukseen sisältyvänä ennakkona maksettu määrä, jota ei ole katettu tuensaajan – tai jos jäsenvaltio on päättänyt, että tuensaaja on 2 artiklan 10 kohdan a alakohdan mukainen tuen myöntävä taho, tukea saavan tahon – maksamilla menoilla ja jonka osalta kolmen vuoden ajanjakso ei ole vielä päättynyt”
                                 
                              
                  
         
            2 artikla
            Oikaistaan delegoidun asetuksen (EU) N:o 480/2014 9 artiklan 1 kohdan c alakohta seuraavasti:
            
               
                           ”c)
                        
                        
                           hallinnointia koskevat varmennukset tehdään koko ohjelmakauden ja rahoitusvälineiden perustamisen ja käyttöönoton ajan EAKR:n, ESR:n, koheesiorahaston ja EMKR:n osalta asetuksen (EU) N:o 1303/2013 125 artiklan 4 kohdan mukaisesti ja maaseuturahaston osalta asetuksen (EU) N:o 1306/2013 58 artiklan 1 ja 2 kohdan mukaisesti;”
                        
                     
         
         
            3 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sen 1 artiklan 2 alakohtaa sovelletaan 1 päivästä tammikuuta 2014.
            Sen 1 artiklan 5 alakohtaa sovelletaan 1 päivästä tammikuuta 2018.
            Sen 1 artiklan 12 kohtaa ja 2 artiklaa sovelletaan 14 päivästä toukokuuta 2014.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä helmikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 347, 20.12.2013, s. 320.
         
            (2)  Komission delegoitu asetus (EU) N:o 480/2014, annettu 3 päivänä maaliskuuta 2014, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä annetun Euroopan parlamentin ja neuvoston asetuksen (EU) N:o 1303/2013 täydentämisestä (EUVL L 138, 13.5.2014, s. 5).
         
            (3)  Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1).
         
            (4)  Euroopan parlamentin, Euroopan unionin neuvoston ja Euroopan komission välinen toimielinten sopimus, tehty 13 päivänä huhtikuuta 2016, paremmasta lainsäädännöstä (EUVL L 123, 12.5.2016, s. 1).